b'\n_START_ARTICLE_\nGrosupelj\xc5\xa1\xc4\x8dica\n_START_PARAGRAPH_\nGrosupelj\xc5\xa1\xc4\x8dica je ve\xc4\x8dji potok, katerega struga se vije skozi Grosupeljsko kotlino na severozahodu Dolenjske.  V svojem toku ima ve\xc4\x8d imen: izvira kot Veliki potok 9 km severovzhodno od Grosupljega in te\xc4\x8de do mlina v Veliki Stari vasi, od njega do grosupeljskega zaselka Jerova vas kot Stari breg, po Grosuplju kot Grosupelj\xc5\xa1\xc4\x8dica, v spodnjem toku od soto\xc4\x8dja s Podlom\xc5\xa1\xc4\x8dico pa kot Dobravka te\xc4\x8de po Radenskem polju, kjer naposled ponikne. Starej\xc5\xa1a poimenovanja posameznih delov po\xc4\x8dasi nadome\xc5\xa1\xc4\x8da ime Grosupelj\xc5\xa1\xc4\x8dica za celoten potok.'